पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। लंग कैंसर की प्रापर स्क्रीनिंग बहुत जरूरी है। प्रारंभिक स्टेज में डायग्नोस करने से कैंसर पर काफी हद तक काबू पाया जा सकता है। डॉक्टर्स को चाहिए कि वे ट्यूबरकुलोसिस और लंग कैंसर के बीच अंतर को पहचाने। उसे सही जज करके उसका ट्रीटमेंट करें। यह बात कैंसर रोग विशेषज्ञ विभागाध्यक्ष चिरायु मेडिकल कॉलेज के डॉ. टीपी साहू ने कही। मौका था रविवार का कोर्टयार्ड बाय मैरिएट के ट्यूलिप हॉल में आईकॉन (इंडियन कोआपरेटिव आंकोलॉजी नेटवर्क) आयोजित लंग कैंसर पर सेमीनार का।
सेमिनार में मध्यप्रदेश के नामी डॉक्टरों ने हिस्सा लिया। लंग कैंसर की समस्या काफी बढ़ रही है। कैंसर मे कीमोथैरेपी से बेहतर बायोप्सी है। सेमीनार में रेसपाइरेटरी मेडिसीन और क्रिटिकल केयर एक्सपर्ट डॉ. पीएन अग्रवाल ने बताया कि किस तरह लंग्स में कैंसर के लक्ष्ण को पहचाना जा सकता है। सांस फूलना, खांसी आना और लगातार स्मोकिंग करने वाले व्यक्ति को लंग्स कैंसर होने के संभावना होती है।
लंग्स का एक्सरे उसके बाद ब्रांकोस्कोपी करते हैं। इससे श्वासनली के अंदर जांच करते हैं। इसके बाद बायोप्सी से टिशू के परीक्षण के बाद जज करते हैं कि मरीज को लंग्स कैंसर है या नहीं। ज्यादातर प्रेक्ट्सि कर रहे डॉक्टर्स बुखार, खांसी के लक्ष्ण को ट्यूबरकुलोसिस मानकर ट्रीटमेंट करते हैं, जबकि मरीज में लंग्स कैंसर की संभावना हो सकती है।
ऐसे में मरीज को प्रारंभिक अवस्था में डायग्रोस कर लेने पर जल्द इलाज हो जाता है। सेमीनार मे डॉ. एस जेड जाफरी, डॉ. उल्हास बत्रा, डॉ. राकेश तरूण, डॉ. आशीष गुप्ता डॉ. लोकेंद्र दवे और डॉ. आशीष दुबे ने स्मोकिंग के कारण लंग्स कैंसर की समस्या उसके लक्ष्ण और उसके इलाज के संबंध में जानकारी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn